Isroil G‘azo sektorida HAMAS jangarilariga qarshi harbiy operatsiya boshlaydi

Isroil o‘z-o‘zini mudofaa qilish kuchlari HAMAS guruhi jangarilariga qarshi “Himoya chizig‘i” operatsiyasi o‘tkazilishini e’lon qildi, deya xabar beradi “Kun” Gazeta.ru ma’lumotiga tayanib.

Qayd etishlaricha, ushbu operatsiyadan ko‘zlangan maqsad —“har kuni HAMAS jangarilari tomonidan terrorga tortilayotgan” Isroil fuqarolari xavfsizligini ta’minlashdan iborat.
Avvalroq, Isroil o‘z-o‘zini mudofaa qilish kuchlari G‘azo sektoridagi vaziyatning keskinlashuvi munosabati bilan zaxiradagi yuzlab harbiylarni xizmatga qayta chaqirishini e’lon qilgandi.
Ma’lumot uchun, 7-iyul, dushanba kuni falastinlik jangarilar tomonidan Isroilning janubiy hududlari tomon bir vaqtning o‘zida kamida 20 ta raketa uchirilgan.
Avvalroq, HAMAS harakati Isroil aviatsiyasining navbatdagi havo hujumi natijasida olti nafar jangarisi halok bo‘lgani, buning uchun “qasos olinishi”ni e’lon qilgan.